По 2500 лв. за семействата на жертвите от Чупрене
БГ и свят По 2500 лв. за семействата на жертвите от Чупрене
Местопроизшествието, заснето с безпилотен самолет
Освен финансова помощ семействата ще получат и дърва за огрев
Финансова помощ ще получат четирите семейства от Община Чупрене, от които има загинали при инцидента в завода за боеприпаси в Горни Лом, предаде "Дарик". Отпуснатите суми са по 2500 лв. на семейство. Това беше обявено от председателя на общинския съвет в Чупрене Богомил Станков.
Освен финансовата помощ, семействата ще получат и дърва за огрев. Вече е отворена и сметка за национална дарителска кампания за всички потърпевши семейства.
"На сутрешното заседание на Общинския съвет се взе решение да се подпомогнат финансово близките на загиналите с по 2500 лв. Също така жителите ни се отопляват с дърва, така че ще им бъдат осигурени дърва за огрев. Отделно отворихме сметка за национална дарителска кампания, която ще бъде качена в сайта на Община Чупрене. Ще се говори и със социалното министерство да се отпуснат лични асистенти на двете възрастни жени, загубили свои близки", обясни Станков.
Публикувано от Елена Лазарова 03 октомври 2014, 17:37